Omnibus sancte christianitatis cultoribus futuris et presentibus notum facimus quod Guido Rufus, laudante uxore sua |————|, dedit Deo et sancte Marie de Firmitate et monachis ejusdem loci omnem terram quam habebat inter terralium de Barges et Monz, in bosco videlicet et in plano, et omnes usus necessarios in terra sua. Post mortem vero illius, Lambertus, frater ejus, cepit calumpniari hoc ipsum donum et fratres Firmitatis fatigare. Tandem, penitentia ductus, concessit ob remedium anime sue et fratris suis patris ac matris quicquid frater suus dederat monachis Firmitatis, et omnes usus necessarios concessit in boschis suis ad pastus animalium et ad quoslibet alios usus prefatis monachis. Hujus rei testes: Galterius sine Terra, Hugo Beraldus, Jofridus de Porta. Hoc autem fecit in capitulo Firmitatis, coram fratribus astantibus ejusdem loci.